ΓΡΑΠΤΗ ΕΡΩΤΗΣΗ E-0237/01

υποβολή: Erik Meijer (GUE/NGL) προς την Επιτροπή

(7 Φεβρουαρίου 2001)

Θέμα: Αύξηση της τιμής των ακινήτων στο Βέλγιο λόγω της εφαρμογής φορολογικής απαλλαγής των πληρωμών για την εξόφληση ενυπόθηκων δανείων εκ μέρους της ολλανδικής εφορίας

1. Γνωρίζει η Επιτροπή ότι μία από τις συνέπειες της ριζικής τροποποίησης του ολλανδικού φορολογικού συστήματος από 1ης Ιανουαρίου 2001 είναι ότι η δυνατότητα που ανέκαθενπήρχε στις Κάτω Χώρες να απαλλάσσονται από το φόρο εισοδήματος οι πληρωμές για την εξόφληση ενυπόθηκων δανείων ανώτατης διάρκειας 30 ετών για κύρια κατοικία, επεκτάθηκε στα ακίνητα που βρίσκονται σε άλλες χώρες εφόσον ο ιδιοκτήτης και κάτοικος εργάζεται στις Κάτω Χώρες όπου και καταβάλλει τους φόρους του;

2. Γνωρίζει επίσης η Επιτροπή ότι το ως άνω φορολογικό μέτρο ευνοεί μία σημαντική αύξηση της τιμής των προς πώληση ακινήτων στην παραμεθόριο ζώνη του βορείου Βελγίου, ήτοι στα τμήματα των φλαμανδικών επαρχιών της Αμβέρσας και του Λιμβούργου που βρίσκονται στη σφαίρα επιρροής των ολλανδικών πόλεων του Τίλμπουργκ, του Αϊντχόβεν και του Μάαστριχτ, επειδή οι Ολλανδοί μπορούν να αποκτήσουν στις περιοχές αυτές κατοικία με πολύ λιγότερα χρήματα από ό,τι οι Βέλγοι, με αποτέλεσμα να αναγκάζονται οι Βέλγοιποψήφιοι αγοραστές να στρέφονται προς τα ακίνητα που είναι ακόμη σε θέση να πληρώσουν, ήτοι σε πιο απομακρυσμένους από τα σύνορα δήμους;

3. Πώς κρίνει η Επιτροπή ένα φορολογικό μέτρο που κατά τα φαινόμενα ευνοεί τους αγοραστές ακινήτων για προσωπική χρήση, το οποίο όμως στην πράξη συνεπάγεται αύξηση των τιμώνπέρ των πωλητών οι οποίοι γνωρίζουν ότι χάρη σε μία φορολογική έκπτωση, ο αγοραστής μπορεί να πληρώσει μία αισθητάψηλότερη τιμή από ό,τι θα πλήρωνε κανονικά;

4. Ποια μέτρα προτίθεται να λάβει η Επιτροπή για να συμβάλει στην επίλυση του ως άνω διαμεθοριακού προβλήματος, προστατεύοντας τους κατοίκους της παραμεθόριας ζώνης του βορείου Βελγίου κατά της αύξησης των τιμών και του εκτοπισμού τους λόγω ξένων φορολογικών μέτρων;

Απάντηση του κ. Bolkestein εξ ονόματος της Επιτροπής

(21 Μαρτίου 2001)

1. Η Επιτροπή γνωρίζει την τροποποίηση της ολλανδικής φορολογικής νομοθεσίας, με την οποία το φορολογικό πλεονέκτημα όσον αφορά την εξόφληση ενυπόθηκων δανείων, το οποίο πριν από την 1η Ιανουαρίου 2001 ίσχυε μόνο για τις κατοικίες που βρίσκονταν στις Κάτω Χώρες, επεκτάθηκε και στις κατοικίες άλλων χωρών εφόσον ο ιδιοκτήτης και ένοικός τους εργάζεται στις Κάτω Χώρες όπου και καταβάλλει τους φόρους του.

2. Η Επιτροπή κατανοεί ότι η εφαρμογή αυτού του νέου φορολογικού μέτρου λαμβάνεταιπόψη από τους ολλανδούςπηκόους όταν αποφασίζουν να αγοράσουν κατοικία στο Βέλγιο. Η Επιτροπή κατανοεί, επίσης, ότι η αύξηση της ζήτησης ακινήτων στην παραμεθόριο ζώνη του βορείου Βελγίου, που συνεπάγεται το αυξημένο αυτό ενδιαφέρον των ολλανδώνποψηφίων αγοραστών, συμβάλλει στην αύξηση της τιμής των κατοικιών σε αυτή την περιοχή. Η εξέλιξη αυτή ευνοεί αναμφισβήτητα τους πωλητές.

3. Η Επιτροπή εκτιμά ότι το νέο φορολογικό μέτρο που θεσπίσθηκε από τις Κάτω Χώρες είναι σύμφωνο με το κοινοτικό δίκαιο, το οποίο απαγορεύει ρητά στα κράτη μέλη να επιβάλουν περιορισμούς (φορολογικούς ή μη) στην ελεύθερη κυκλοφορία και εγκατάσταση τωνπηκόων τους εκτός των εθνικών συνόρων.

4. Συνεπώς, η Επιτροπή εκτιμά ότι δεν είναι σκόπιμη η λήψη συγκεκριμένου μέτρου από την πλευρά της Κοινότητας για την αντιμετώπιση της κατάστασης που περιγράφεται στην παρούσα ερώτηση.